Ջենի Թոմփսոն

Ջենի Թոմփսոն (, ), ամերիկացի լողորդուհի:, առավել շատ տիտղոսներ նվաճած մարզուհիներից մեկն աշխարհում։ Վաստակել է օլիմպիական 12 մեդալ, որոնցից ութը՝ ոսկե, և, բացի այդ, դարձել է աշխարհի 18-ակի չեմպիոնուհի...

Լող մարզաձևով զբաղվել է 7 տարեկանից։ 14 տարեկանում իր նորամուտն է նշել միջազգային մրցասպարեզում՝ հանդես գալով պանամերիկյան խաղերում, որտեղ նվաճել է մեկական ոսկե և բրոնզե մեդալ համապատասխանաբար 50 և 100 մետր ազատ ոճով լողում։

Թոմփսոնը 1990-ականներին լողի միջազգային ասպարեզում ամենահամբավավոր լողորդուհիներից էր։ Չնայած նա անհատական մրցապայքարում երբեք չի եղել օլիմպիական չեմպիոն, այդուհանդերձ ոչ մի լողորդուհի չի կարողացել ավելի շատ օլիմպիական մեդալ վաստակել, քան նա։ ԱՄՆ-ի փոխանցումալողի թիմերի հետ Ջենին ընդհանուր առմամբ ութ ոսկե մեդալ է նվաճել 1992, 1996  և 2000 թվականի օլիմպիական խաղերում։ Նա նաև 100 մետր ազատ ոճով լողում օլիմպիական անհատական արծաթե մեդալ է նվաճել Բարսելոնայում 1992 թվականին և այդ նույն մրցաձևում բրոնզե մեդալ՝  Սիդնեյում, 2000 թվականին . Աթենքի 2004 թվականի օլիմպիական խաղերում նա արծաթե մեդալ  է նվաճել  4 × 100 մ խառը փոխանցումալողում և ևս մեկ արծաթ՝ 4 × 100 մ ազատ ոճով փոխանցումալողում։

Անհատական մրցաձևերում նրա համար թերևս առավել հաջողակ էր 1998 թվականը, երբ լողի աշխարհի առաջնությունում դարձավ մոլորակի կրկնակի չեմպիոնուհի՝ հաղթանակներ տանելով 100 մ բաթերֆլայ և 100 մ ազատ ոճով լողի մրցումներում.

2006 թվականին Ջենին ավարտել է Կոլումբիա համալսարանի բժշկական քոլեջը և անեսթեզիոլոգի մասնագիտությամբ աշխատանքի անցել Բոստոնի բուժհիմնարկներից մեկում։

Համաշխարհային ռեկորդ

Մրցելույթներ օլիմպիադաներում

Տես նաև 

 Ամենահաջողակ օլիմպիականների ցանկը

Ծանոթագրություններ

Արտաքին հղումներ 
 
  (անգլերեն)
 Jenny Thompson in der Datenbank von Olympedia.org (անգլերեն)

Մարզիկներ այբբենական կարգով
Կին
1973 ծնունդներ
Ամերիկացիներ
Ամերիկացի լողորդներ
Ամերիկացի օլիմպիական չեմպիոններ
Կոլումբիայի համալսարանի շրջանավարտներ
2004 թվականի Ամառային օլիմպիական խաղերի արծաթե մեդալակիրներ
2000 թվականի Ամառային օլիմպիական խաղերի չեմպիոններ
Սթենֆորդի համալսարանի շրջանավարտներ
Ամերիկացի մարզուհիներ
2004 թվականի Ամառային օլիմպիական խաղերի չեմպիոններ
Օլիմպիական խաղերի բրոնզե մեդալակիրներ
Օլիմպիական չեմպիոններ
Օլիմպիական խաղերի արծաթե մեդալակիրներ
Բնօրինակում անաղբյուր հոդվածներ